הגרלת שלב הפלייאוף נערכה ב-2 באוגוסט 2021. 20 קבוצות השתתפו בשלב הפלייאוף, 6 קבוצות שהתחילו את דרכן בתחרות בשלב זה, 5 קבוצות שהעפילו משלב המוקדמות במסלול האלופות 3 קבוצות שהעפילו משלב המוקדמות במסלול הראשי, ו-6 קבוצות שנשרו משלב המוקדמות השלישי בליגת האלופות. המנצחות בסיכום שני המשחקים העפילו לשלב הבתים שיכלול 32 קבוצות. הסיבוב הראשון נערך ב-19 באוגוסט 2021 והסיבוב השני נערך ב-26 באוגוסט 2021.
שלב הבתים.
הגרלת שלב הבתים התקיימה באיסטנבול ב-27 באוגוסט. 32 קבוצות השתתפו בשלב זה, 12 קבוצות שהעפילו ישירות דרך הליגות המקומיות שלהן, 10 המנצחות בשלב הפלייאוף, 4 קבוצות שנשרו משלב המוקדמות השלישי בליגת האלופות במסלול הליגה, 2 קבוצות שנשרו משלב הפלייאוף בליגת האלופות במסלול הליגה ו-4 קבוצות שנשרו משלב הפלייאוף בליגת האלופות במסלול האלופות.
לקראת ההגרלה, הקבוצות חולקו לארבעה דרגים, הדרגים נקבעו על ידי דירוג אופ"א למועדונים בסיום העונה הקודמת, שמבוסס על תוצאות המועדונים בליגת האלופות ובליגה האירופית ב-5 השנים הקודמות.
במסגרת ההגרלה, הקבוצות חולקו לשמונה בתים בני ארבע קבוצות כל אחד. כל בית כולל קבוצה אחת מכל דרג כאשר שתי קבוצות מאותה מדינה לא יכולות להיות מוגרלות לאותו הבית.
להלן הדרגים (בסוגריים: ניקוד המועדון בדירוג אופ"א למועדונים בסיום עונת 2020/2021):
שלב הנוקאאוט.
בשלב הנוקאאוט, יוגרלו הקבוצות למשחקים בשיטת בית-חוץ, למעט שלב הגמר בו יתקיים משחק אחד בלבד באצטדיון נייטרלי. המנצחת בסיכום שני המשחקים תעפיל לשלב הבא.
שלב הנוקאאוט הראשוני.
לשלב הנוקאאוט הראשוני העפילו 16 קבוצות, 8 הקבוצות שסיימו במקום השני בביתן בשלב הבתים, ו-8 קבוצות שסיימו במקום השלישי בביתן בשלב הבתים בעונת 2021/2022 בליגת האלופות.
הגרלת שלב הנוקאאוט הראשוני נערכה ב-13 בדצמבר 2021. הקבוצות שסיימו במקום השני בביתן בליגה האירופית הוגרלו לשחק נגד הקבוצות שסיימו במקום השלישי בביתן בליגת האלופות והן היו מדורגות ועל כן יארחו את משחק הגומלין. קבוצות מאותה המדינה לא הוגרלו אחת נגד השנייה בשלב זה. הסיבוב הראשון ייערך ב-17 בפברואר 2022 והסיבוב השני ב-24 בפברואר 2022.
תוצאות.
"סביליה ניצחה 3–2 בסיכום שני המשחקים."
"אטאלנטה ניצחה 5–1 בסיכום שני המשחקים."
"ר.ב. לייפציג ניצחה 5–3 בסיכום שני המשחקים."
"ברצלונה ניצחה 5–3 בסיכום שני המשחקים."
"ריאל בטיס ניצחה 3–2 בסיכום שני המשחקים."
"ריינג'רס ניצחה 6–4 בסיכום שני המשחקים."
"2–2 בסיכום שני המשחקים. ספורטינג בראגה ניצחה 3–2 בפנדלים."
"פורטו ניצחה 4–3 בסיכום שני המשחקים."
שמינית הגמר.
לשלב שמינית הגמר העפילו 16 קבוצות. 8 הקבוצות שסיימו במקום הראשון בשלב הבתים, ו-8 המנצחות בשלב הנוקאאוט הראשוני. הגרלת שמינית הגמר נערכה ב-25 בפברואר 2022. הקבוצות שסיימו ראשונות בשלב הבתים הוגרלו למשחק מול המנצחות בשלב הנוקאאוט הראשוני והן מדורגות ועל כן יארחו את משחק הגומלין, קבוצות מאותה המדינה לא הוגרלו אחת נגד השנייה בשלב זה. הסיבוב הראשון ייערך ב-10 במרץ 2022 והסיבוב השני ב-17 במרץ 2022.
תוצאות.
ב-28 בפברואר 2022, בעקבות הפלישה הרוסית לאוקראינה, פיפ"א ואופ"א השעו את המועדונים והנבחרות הרוסיות מכל התחרויות. כתוצאה מכך, צמד המפגשים בין ספרטק מוסקבה לר.ב. לייפציג בוטל, ולייפציג עלתה באופן אוטומטי לרבע הגמר.
"גלאזגו ריינג'רס ניצחה 4–2 בסיכום שני המשחקים."
"ספורטינג בראגה ניצחה 3–1 בסיכום שני המשחקים."
"אולימפיק ליון ניצחה 2–1 בסיכום שני המשחקים."
"אטאלנטה ניצחה 4–2 בסיכום שני המשחקים."
"ווסטהאם ניצחה 2–1 בסיכום שני המשחקים."
"ברצלונה ניצחה 2–1 בסיכום שני המשחקים."
"ר.ב. לייפציג עלתה לשלב הבא, לאחר שספרטק מוסקבה נפסלה."
"איינטרכט פרנקפורט ניצחה 3–2 בסיכום שני המשחקים."
רבע הגמר.
הגרלת רבע הגמר תיערך ב-18 במרץ 2022 יחד עם הגרלת חצי הגמר, הסיבוב הראשון ייערך ב-7 באפריל 2022, והסיבוב השני ב-14 באפריל 2022.
"ר.ב. לייפציג ניצחה 3–1 בסיכום שני המשחקים."
"איינטרכט פרנקפורט ניצחה 4–3 בסיכום שני המשחקים."
"וסטהאם יונייטד ניצחה 4–1 בסיכום שני המפגשים."
"ריינג'רס ניצחה 3–2 בסיכום שני המשחקים."
חצי הגמר.
הסיבוב הראשון של חצאי הגמר יתקיים ב-28 באפריל 2022, והסיבוב השני ב-5 במאי 2022.
"גלאזגו ריינג'רס ניצחה 3–2 בסיכום שני המשחקים."
"איינטרכט פרנקפורט ניצחה 3–1 בסיכום שני המשחקים."
הגמר.
משחק הגמר נערך ב-18 במאי 2022 באצטדיון רמון סאנצ'ס פיחואן, סביליה שבספרד. איינטרכט פרנקפורט ניצחה בגמר את ריינג'רס לאחר דו-קרב בעיטות עונשין וזכתה בתואר אירופאי ראשון מאז שנת 1980.
סטטיסטיקות.
הסטטיסטיקות אינן כוללות את שלבי המוקדמות והפלייאוף אלא רק החל משלב הבתים.
בעונה זו הובקעו 367 שערים ב-139 משחקים, ממוצע של למשחק.
מלך השערים.
מעודכן ל-5 במאי 2022
מלך הבישולים.
מעודכן ל-5 במאי 2022
פרוטון (פירושונים)
שיגרו אישיבה
שיגרו אישיבה (ביפנית: 石破 茂; נולד ב-4 בפברואר 1957) הוא מדינאי יפני, חבר המפלגה הליברלית-דמוקרטית. שימש כשר ההגנה ושר החקלאות. מ-27 בספטמבר 2012 שימש כמזכ"ל המפלגה הליברלית-דמוקרטית.
ביוגרפיה.
שיגרו נולד במחוז טוטורי, שאביו כיהן בה כמושל. הוא סיים את לימודיו באוניברסיטת קיו בשנת 1979. לאחר מכן עבד בבנק "מיצוי".
מ-26 בספטמבר 2007 ועד 1 באוגוסט 2008, כיהן כשר ההגנה בממשלתו של יאסואו פוקודה. אישיבה היה לחבר השני בממשלת פוקודה לאחר מטימורה נובוטאקה שהצהיר כי הוא מאמין בקיומם של עב"מים.
בשנת 2008 התמודד אישיבה לנשיאות המפלגה הליברלית-דמוקרטית, אך הפסיד לטארו אסו. ב-24 בספטמבר 2008 מונה לשר החקלאות.
בשנת 2012 התמודד שוב לנשיאות המפלגה, אך שוב הפסיד. לבסוף, ב-27 בספטמבר 2012 מונה למזכיר הכללי של המפלגה הליברלית-דמוקרטית. בנובמבר 2013 אמר אישיבה שההפגנות נגד חוק סודות המדינה היו "מעשי טרור".
רמי מתן
רמי מתן (ממן; נולד בחיפה ב-6 במרץ 1951) הוא קצין בדימוס בצה"ל בדרגת אלוף-משנה. כקצין בחטיבה 14 ובמלחמת יום הכיפורים היה מפקד פלוגה ז' בגדוד 79 ונלחם לבלימת הצבא המצרי ואחר כך בקרבות הקשים במתחם החווה הסינית. משמש כיו"ר ועד היישוב נטף והוא אחד הפעילים הבולטים במחאה נגד בנימין נתניהו (2020).
ביוגרפיה.
יליד חיפה, נצר למשפחה ששורשיה מוליכים לטבריה של אמצע המאה ה-18. נשוי ללילית, אשר עבדה בחינוך המיוחד במבשרת ציון ואב לשלושה בנים: אדם מורן וניצן, אשר שרתו כולם ביחידות קרביות, בחיל השריון ובחטיבת גבעתי. הוא נמנה עם הגרעין המייסד הראשון שהקים בשנת 1982 את היישוב הקהילתי נטף בפרוזדור ירושלים, שימש כרכז הביטחון השוטף של המקום ועומד בראש ועד היישוב.
הוא הצעיר משישה ילדים, בהם כרמלה לכיש שהייתה עיתונאית בכירה ב"על המשמר"; נסים ממן, שופט בדימוס בבית המשפט המחוזי בנצרת, הפרסומאי ארנון ממן, הכלכלן בן-דרור מתן והדסה ברגר אשר הייתה אשת חינוך באשדוד. אמם אדל (לבית טולדנו), הייתה מורה לצרפתית. האב, עו"ד יוסף ממן, היה שופט ראשי בבית משפט השלום בחיפה.
רמי למד בפנימייה הצבאית בחיפה במגמה המזרחנית. הוא התגייס בקיץ 1969 ובהשראת ספרו של שבתי טבת חשופים בצריח בחר בחיל השריון. מסלול הקידום שלו היה מהיר, וערב מלחמת יום הכיפורים הוא היה מ"פ בקורס מפקדי טנקים.
במסגרת שירותו הסדיר היה רמי מ"מ, מ"פ, סמג"ד וקצין אגם בחטיבה 14.
בשירות מילואים שימש בתפקידי סמג"ד, מג"ד, סמח"ט וקצין קישור בין הגיס לפיקוד.
בשנת 1975, כקצין אג"ם של חטיבה 14, הגיש תלונה נגד המח"ט, עמי רדיאן, על "שימוש בציוד צבאי לצרכים פרטיים". התלונה הובילה לפתיחת חקירת מצ"ח שהביאה להרשעתו של המח"ט. בעקבות האווירה העכורה שנוצרה החליט רמי להשתחרר מצה"ל והחל לעבוד כנהג משאית כבדה בקבוצת תעבורה.
בשנות ה-80 עבד רמי כקצין ביטחון של נציגות ישראל בקפריסין, משם קודם לאותו תפקיד בקונסוליה הישראלית בניו יורק. בשנת 1986 הוא נקלע לעימות חריף עם סגנו בני להב. העימות בנציגות הסתיים בהדחתו של רמי על ידי יוסי גנוסר.
רמי הוא בעלים של חברת "עץ ואבן מתן" העוסקת בתחום ייבוא ושיווק דשנים אורגניים.
מלחמת יום הכיפורים.
כאשר פרצה מלחמת יום הכיפורים היה רמי מ"פ של פלוגת הקמ"ט (קורס מפקדי טנקים) – פלוגה ז' שהצטרפה לגדוד 79 במסגרת גדוד 196. פלוגת הקמ"ט ז' של רמי מתן ופלוגת הקמ"ט ח' של נמרוד גאון הוטסו לסיני בערב יום הכיפורים, קיבלו טנקים בימ"ח בביר תמדה והתחילו להתארגן למלחמה. הגדוד תחת פיקודו של עמרם מצנע הגיע עם פלוגת מפקדה בהרכב חסר והסמג"ד, נתן בן ארי, הגיע בשבת סמוך לפרוץ המלחמה. בבוקר פרוץ המלחמה הגדוד התארגן בביר תמדה והכין את הטנקים ללחימה והמ"פים יצאו לסיור בגזרה המרכזית של התעלה. בשעה 12:00, באמצע הסיור, הוזעקו המפקדים חזרה לביר תמדה ובשעה 14:00 החלה המלחמה בתקיפת מטוסים מצריים את בסיס ביר תמדה, ההתקפה כשלה. הגדוד היה עדיין תחת פיקוד חטיבה 460 (חטיבת בית הספר לשריון) והמשימה הראשונה שלו הייתה לאבטח את מרחב רפידים – ביר תמדה, ולוודא שמעברי הגידי והמיתלה פתוחים. משימתה של פל' ז' הייתה לפתוח את מיצרי הגידי והמיתלה ולוודא שלא נחת שם קומנדו ופל ח' קיבלה את משימת האבטחה של מרחב רפידים.